
Osvojili smo 3. mesto na svetovnem prvenstvu branja in si poleg trofeje prislužili za 250 funtov knjig. Čestitamo učencem lanskega 4.c/9, 4.c/8 in 5.c.
Na OŠ Trnovo že 12 let spodbujamo učenje tujih jezikov. Vsi učenci se učijo angleščino že od prvega razreda dalje. Pri učenju angleščine je pomembno, da aktivno sodelujemo in se tudi samostojno potrudimo za napredovanje.

Branje je ena od aktivnosti, ki jo lahko izvajate sami. Prav je, da v začetku starši ali starejši bratje ali sestre berejo otroku ali otroci ob branju poslušajo posnetek. Kasneje lahko že sami prebirajo knjige in jim odrasli stojijo ob strani z razlago in preverjanje razumevanja. Kmalu berejo že knjige, ki so tudi vsebinsko ustrezne in omogočijo užitek pri branju.
Na šoli zadnje tri leta intenzivno polnimo tudi angleško knjižnico. Kupili smo že veliko knjig, slovarjev in enciklopedij. V lanskem šolskem letu smo se včlanili tudi v knjižni klub v Londonu : Scholastic Book Club, kjer je mogoče kupovati vsebinsko  kvalitetne knjige, vendar cenovno zelo ugodno. Pri včlanitvi je šola dobila več 100 knjig zastonj kot darilo. Dodatne knjige v vrednosti 250 funtov skupaj s trofejo smo pridobili tudi na svetovnem prvenstvu branja, ko so učenci dokazali, da ne le radi berejo temveč so tudi ustvarjalni.Naša knjižnica premore že veliko angleških knjig, ki čakajo na vašo uporabo. Vljudno vabljeni!

V letošnjem letu smo se na šoli odločili, da vam ponudimo možnost nakupa angleške literature preko knjižnega kluba Scholastic Book Club, če boste želeli obogatiti tudi svojo knjižnico doma. Knjige naročite preko naročilnice na zadnji strani kataloga, ki jo fotokopirate, podpišete in vrnete učiteljici angleščine. Knjige naročimo skupaj in plačate jih po položnici. K ceni knjige, ki je v katalogu morate prišteti še 15%  vrednosti nakupa, kolikor znašajo stroški poštnine. Od vsake kupljene knjige je 1 funt namenjen skladu, za katerega šola lahko nakupi nove knjige za šolsko knjižnico. S tem boste pomagali tudi šoli naprej bogatiti knjižno ponudbo angleške literature. 

V primeru, da ne boste naročili knjig, lahko vrnete katalog učiteljici. 

Če pa ne želite, da otrok prinaša katalog domov, mu to, prosim, povejte in vas o novih ponudbah ne bomo več obveščali.

